text: dimarts, 10 de març 2020 - 09:25h
  Mercadona podria acabar venent este peculiar producte | Mercadona
  Cada volta són més els usuaris que utilitzen les xarxes socials per a donar la seua opinió, fer suggeriments o queixes sobre algun producte d'un supermercat. En esta ocasió, ha sigut un usuari qui ha fet una petició molt curiosa a Mercadona.
  En el tuit que ha publicat la usuària, explica que va anar a fer de cangur a una casa i quan va anar al lavabo es va sorprendre en trobar que el paper higiènic no era blanc sinó que era de color negre. Un fet que no l'ha sorprés només a ella, ja que el tuit acumula més de 50 mil interaccions i una gran quantitat de respostes, entre ells la d'un client que ha demanat a Mercadona que l'incloga entre els seus productes.
  «Per a quan, Mercadona?»
  El client no ha dubtat en mencionar a la companyia valenciana per tal de deixar constància de la seua petició: «Per a quan, @Mercadona?». Des de la seua pàgina oficial de Twitter, la companyia no ha dubtat en respondre: «Agraïm que hages contactat amb nosaltres per a fer-nos arribar el teu interés per disposar de paper higiènic negre en el nostre assortiment. Immediatament el compartim amb els responsables. Un salut i gràcies per ajudar-nos a millorar cada dia».
  'A priori' pareix improbable que la companyia valenciana pose a la venda este producte però, en cas de fer-ho, este es convertiria en un article estrella, ja que han sigut moltes les persones que han mostrat el seu interés per este producte: «Mai vaig saber que volia paper higiènic negre fins que el vaig vore», «és el paper higiènic més bonic que he vist en ma vida» o «acabe de vore un paper higiènic negre i ara el necessite més que a res». Qui ho diria que una cosa tan simple com canviar el color a un producte de tota la vida es convertiria en el desig de moltes persones!